
Par nometni "Vislabākais vasaras piedzīvojums!" izglītības iestādē Lapmežciema pamatskola, Liepu ielā 2A un 2, Lapmežciemā, Lapmežciema pagastā, Tukuma novadā	



Veselības inspekcijā (turpmāk – Inspekcija) 2026. gada 4. jūnijā reģistrēts elektroniski nosūtīts iesniegums ar lūgumu izsniegt Inspekcijas atzinumu par nometnes "Vislabākais vasaras piedzīvojums!" gatavību darbības uzsākšanai (turpmāk – Atzinums) SIA “Virsotne” rīkotajai nometnei, kas paredzēta no 2026. gada 13. jūlija līdz 18. jūlijam izglītības iestādes Lapmežciema pamatskola telpās un teritorijā, Liepu ielā 2A un 2, Lapmežciemā, Lapmežciema pagastā, Tukuma novadā (turpmāk – Objekts).
Inspekcija informē, ka Objekta kontrole tika veikta 2025. gada 8. decembrī un, balstoties uz pārbaudes rezultātiem, 2025. gada 12. decembrī sagatavots kontroles akts Nr. 00514325. Tādēļ saskaņā ar Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. punktu Atzinums minētajam objektam nav nepieciešams.
Nometne organizējama, ievērojot Ministru kabineta 2009. gada 1. septembra noteikumus Nr. 981 “Bērnu nometņu organizēšanas un darbības kārtība”, kā arī Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nometnes norisē jānodrošina bērnu veselībai droša vide, ievērojot spēkā esošo tiesību aktu prasības un epidemioloģiskās situācijas attīstību valstī.

